சாம்பவி சிங்

சாம்பவி சிங் (பிறப்பு 1966) ஒரு ஓவியர், அச்சு தயாரிப்பாளர் மற்றும் நிறுவல் கலைஞர் ஆவார். இவரது கலை நடைமுறையில் பல்வேறு வகையான செயல்முறைகள் மற்றும் ஊடகங்கள் உள்ளன, ஆனால் இவரது பணி பெரும்பாலும் மனிதனுக்கும் இயற்கைக்கும் இடையிலான உறவையும், விவசாயத் தொழிலாளியின் சமூக மற்றும் மனோதத்துவ நிலையையும் மையமாகக் கொண்டுள்ளது.

 வாழ்க்கை 
இந்திய மாநிலமான பீகாரின் தலைநகரான பாட்னாவில் பிறந்த சிங், கிராமப்புறங்களில் உள்ள தனது தாத்தா பாட்டியிடம் வளர்ந்தார். இதுவே இவரது இயற்கையின் மீதான தனது ஈர்ப்பின் தோற்றம் மற்றும் பெரும்பாலான வேலைகளுக்கான உத்வேகம் என்று குறிப்பிடுகிறார்.Sahar Zaman, "The Dark Horse at MoMA", Tehelka, March 2012. சிங் 1980 களில் பாட்னாவில் உள்ள நுண்கலை மற்றும் கைவினைக் கல்லூரியில் பயின்றார்.Sonal Shah, "Peach train", Time Out New Delhi, May – June 2008. இவர் 1990 இல் புது தில்லிக்கு குடிபெயர்ந்தார். தில்லி கலைக் கல்லூரியில் நுண்கலைகளில் முதுகலைப் பட்டம் பெற்றார். மேலும் அடிக்கடி பயணம் செய்த போதிலும், இவர் தனது இரண்டு தசாப்த கால வாழ்க்கையின் பெரும்பகுதியை தலைநகரில் தொடர்ந்து வசித்து வந்தார்.Paromita Chakrabarti, "Taking Seed at MoMA," The Indian Express, May 2012. 1997 ஆம் ஆண்டில், ஆம்ஸ்டர்டாமில் உள்ள ட்ரோபன் அருங்காட்சியகத்தில் ஒரு திட்டத்தில் பங்கேற்பதற்காக சிங் நெதர்லாந்திற்குச் சென்றார், அங்கு அவர் இடம்பெயர்வு மற்றும் புலம்பெயர்ந்த தொழிலாளர் பிரச்சினைகளில் ஆர்வம் காட்டத் தொடங்கினார்.Minhazz Majumdar, "Shambhavi Singh," Art & Deal, January 2010. 2000-2001 ஆம் ஆண்டில், அவர் தென்னாப்பிரிக்காவின் கேப் டவுனில் உள்ள கிரேட்மோர் சுடுடியோவில் ஒரு கலைஞராக இருந்தார், இது இவருக்கு மகாத்மா காந்தியின் தத்துவத்தில் ஆழ்ந்த ஈடுபாட்டை ஏற்படுத்தியது."Nocturnal Geometry," Art India, 2001. 2010 ஆம் ஆண்டில், சிங்கப்பூரில் உள்ள அருங்காட்சியகத்தில் சிங் ஒரு கலைஞராக அழைக்கப்பட்டார்.

இவர் விரிவான சர்வதேச பயணங்கள் மேற்கொண்டாலும், தனது பணியை தொடர்ந்து செய்கிறார். வெளிநாட்டில் இவரது அனுபவங்கள், உண்மையில், இயற்கைக்கும் மனிதனுக்கும் இடையிலான உறவில் இருக்கும் ஆர்வத்தை தெளிவுபடுத்த உதவியது - உதாரணமாக, பயணத்தின் போது, புலம்பெயர்ந்த வரலாற்றைப் பற்றி அறியத் தொடங்கினார்."Shambhavi Singh", Design Today, October 2011.  சிற்பம், வீடியோ நிறுவல் மற்றும் பிற புதிய ஊடகங்களில் பணிபுரிந்த சிங், பெரும்பாலும் உருவகமற்ற மற்றும் கதை அல்லாத வெளிப்பாட்டு முறைகளைப் பயன்படுத்தினாலும், இவரது பணி விவசாயத் தொழிலாளியின் வாழ்க்கை மற்றும் போராட்டங்களுடன் நெருக்கமாக தொடர்பு கொண்டுள்ளது.Minhazz Majumdar, "Shambhavi Singh", Sculpture, October 2011. சிங்கின் படைப்புகள் இந்தியா, தென்னாப்பிரிக்கா, ஆஸ்திரேலியா, நியூயார்க் மற்றும் நெதர்லாந்தில் காட்சிக்கு வைக்கப்பட்டுள்ளன. இவர் ஆம்ஸ்டர்டாம் இந்திய கலைஞர்களின் அறக்கட்டளையுடன் தொடர்புடையவர். தல்வார் கலைக்கூடம் நியூயார்க் மற்றும் புது டெல்லியில் இவரது படைப்புகளை காட்சிப்படுத்தியுள்ளது. சமீபத்தில், நியூயார்க்கில் உள்ள நியூயார்க் நவீனக்கலை அருங்காட்சியக சேகரிப்பில் சிங்கின் படைப்புகள் சேர்க்கப்பட்டது. கூடுதலாக, சிங்கின் படைப்புகள் பூமி என்ற பெயரில் ஒரு தனி கண்காட்சியில் 2020 ஆம் ஆண்டு ஜனவரி 25 முதல் பிப்ரவரி 24 வரை இந்தியாவின் புது டெல்லியில் காட்சிப்படுத்தப்பட்டது.

 மேற்கோள்கள் 

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1966 பிறப்புகள்